دەنگی خەڵک//کۆبوونەوەی سەگی وێڵ، کێچ و بڵاوبوونەوەی بۆنی ناخۆش لە باخی «پەردەدار»ی سەردەشتپاراستنی ت

دەنگی خەڵک//کۆبوونەوەی سەگی وێڵ، کێچ و بڵاوبوونەوەی بۆنی ناخۆش لە باخی «پەردەدار»ی سەردەشتپاراستنی تەندروستیی گشتی و ڕاگرتنی پاکوخاوێنیی ژینگەی شار لەو شوێنانەی کە تەندروستیی هاووڵاتیان دەکەوێتە مەترسییەوە، لە ئەرکە سەرەکییەکانی بەڕێوەبەرایەتیی شاری و ئیدارەی بێهداشتە. پەیامی خوارەوە لەلایەن کاک «ڕەحیم نەبی‌زادە» سەبارەت بە دۆخی نالەباری تەندروستیی گەڕەکەکەیان برای هاژە نێردراوە.دەقی پەیامی هاووڵاتی:«دەستخۆشی لە هەواڵ و بەدواداچوونە بەردەوامەکانتان دەکەین. ئێمە لە دانیشتووانی دوایی شەقامی میلەت لە شاری سەردەشت و دراوسێی باخی پەردەدارین. بە داخەوە ئەم باخە، بە تایبەت لای خوارەوەی کە هیچ پەرژین و دیوارێکی نییە، بووەتە مەترسی و سەرئێشەیەکی گەورە بۆ خەڵکی گەڕەک.ساڵانی پێشوو بەهۆی بوونی چاودێر و ڕاگەیشتن بە باخەکە کێشەی کەمتر بوو، بەڵام ئەمساڵ بەهۆی چۆڵبوون و نەبوونی کارگێڕ، بووەتە شوێنی کۆبوونەوەی سەگی وێڵ و گیاندارانی جۆراوجۆر. زۆر جار سەگەکان لە ناو لێواری چڕی باخەکەدا دەتۆپن و بەهۆی دیارنەبوونی لاشەکانیان، بۆنێکی زۆر ناخۆش لە ناو گەڕەکدا بڵاو دەبێتەوە.ئەم دۆخە بووەتە هۆی پەیدابوونی ڕێژەیەکی زۆری «کێچ» (کە پێدەچێت لە لاشەی سەگە تۆپیوەکان بێت)، بە جۆرێک کە خەڵکی گەڕەک ناوێرن لە ماڵ بێنە دەرەوە! تا ئێستا چەندین جار نامە و داواکاری لەلایەن خەڵکەوە دراوەتە ئیدارەی بێهداشت و شارەوانی؛ هەرچەند لە شارەوانییەوە هاتبوون بۆ بەسەرکردنەوەی شوێنەکە، بەڵام مخابن تا ئێستا هیچ ڕێگەچارەیەکی کردارییان نەگرتووەتە بەر.دانیشتووانی ئەم گەڕەکە هەموویان خاوەن‌ماڵی یاسایین و پەروانەی شارەوانییان هەیە و هیچ کێشەیەکی ئیدارییان نییە. هەروەها چەندین جار لەگەڵ خاوەنی باخەکەش قسەمان کردووە بەڵام وەڵامێکی بەجێمان ناداتەوە.لە بەرپرسانی بەڕێزی شارەوانی و ئیدارەی بێهداشت داواکارین بە دەنگ کێشەی تەندروستیی ئەم گەڕەکەوە بێن و ئەم دۆخە ناخۆشە بۆ خەڵک چارەسەر بکەن.براکانتان — ڕەحیم نەبی‌زادە»